เรื่องร้องเรียน (ทางเท้า,กีดขวาง,ถนน,ร้องเรียน) วันที่ 2023-09-26 09:25:06 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038924
ขอให้แก้ไขปัญหาการจอดรถจักรยานยนต์กีดขวางด้านบนบาทวิถี ทำให้ประชาชนสัญจรผ่านไม่ได้ บริเวณด้านบนบาทวิถี ด้านหน้าการกีฬาแห่งประเทศไทย (กกท.) ถนนรามคำแหง  กรุงเทพมหานคร เนื่องจากผู้ร้องแจ้งว่า มีการใช้พื้นที่ประตูขนาดใหญ่ บริเวณด้านหน้าทางเข้าไปยังการกีฬาแห่งประเทศไทย (กกท.) จัดตั้งเป็นตลาดนัดในช่วงตอนเย็น ซึ่งเปิดให้บริการ 6 วัน หยุดเพียง 1 วัน ผู้ร้องทราบมาว่า ทางการกีฬาแห่งประเทศไทย (กกท.) ให้จัดเป็นตลาดนัด แต่การกีฬาฯไม่ได้ดูแล เหมือนมีผู้รับเหมาช่วงต่อ แล้วไปประมูลร้านค้ามาเอง เหมือนมีผู้จัดการดูแลทั้งหมด ซึ่งในทุกวันนี้ บริเวณด้านบนบาทวิถี ด้านหน้าการกีฬาฯ ที่มีการจัดตั้งตลาดนัด ประชาชนไม่สามารถเดินสัญจรผ่านได้ เพราะมีรถจักรยานยนต์จอดอยู่ ทำให้ปิดทางเดินเกือบ 100 เปอร์เซ็นต์ บางวันมีรถจักรยานยนต์จอดประมาณ 30-40 คัน บางวันมีรถจักรยานยนต์จอดเกือบเต็มพื้นที่เกิน 40 คัน ทั้งที่มีพื้นที่สำหรับจอดรถจักรยานยนต์ให้แล้ว ทำให้ประชาชนไม่มีทางเดินสัญจรผ่าน ประชาชนต้องเดินริมบาทวิถี มีความเสี่ยงในการถูกรถชนเป็นอย่างมาก ซึ่งผู้ร้องมีความประสงค์ร้องเรียนว่า การกีฬาแห่งประเทศไทย (กกท.) อยู่ในความดูแลของหน่วยงานใด และอยู่ในความดูแลของกระทรวงใด ขอให้ทางหน่วยงานที่รับผิดชอบดูแลเรื่องดังกล่าวด้วย ซึ่งหากมีปัญหามากนัก ก็ให้ยกเลิกการจัดตั้งตลาดฯ เพราะประชาชนเดินสัญจรด้านบนบาทวิถีไม่ได้ (ตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่ออำนวยความสะดวกให้แก่ประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata